Heimisch

Heimisch (amplisch: Heimbach) es en Stadt im Süde vom Krees Düre. Et es die kleenste Stadt in NRW. Et hät öm de 4.800 Eenwonnere un bestejt us de Ortsdeele Bleis, Düdeling, Hasefeld, Heerjade, Heimisch selvs, Huse und Vlatte. En dr Käänstadt selvs lävven 1.200 Lück. Heimisch is ene aanerkannte Luftkurort.

Di Stadt litt in enem enge Daal aan dr Rur. Dä Floß witt op em Stadtjebèt zwejmôl opjeschtout on beldt deswäje zwej Sìe. Dr Rursì Schwammenouel es dr zwejtjrüetsde Schtousì in Dütschland. Di jìhe Bärresch, vun denne Heimisch omjävve es, senn bes zo 525 m hù. Se senn met Böisch bedeck on jehüre zom Deel zom Nazionalpark Eefel, dä vun drej Sigge aan de Stadt jränz.

Medden en dr Stadt litt op enem jìhe Vääls di Burresch Hengebach, di dr historische Kään vun Heimisch es. Öm di Burresch eröm träcke sech di enge Strôße on Jaesse vun dr Altstadt, di nô’m  Zweede Wäältkrèch wedde em aale Faachwärrekstil opjebout wôede es.   

Heimisch is an Düre aanjeschlosse met der Bahn. Et verkehrt daachsövve jede Stond die Rurtalbahn. Et jit ooch ene Haalt en Huse un Bleis.

Bekannt is Heimisch evefaals für et Kloschter Mariawald. Dat Klooschter lit zwejsche Heimisch und Jemüngk.



 Websiij 
 Övver Heimisch

Saachjrupp:Stadt em Rhingland
Saachjrupp:Stadt en Nordrhein-Westfalen
Saachjrupp:Krees Düre